கேள்வி: ஹாப்பூர் - காலநிலை பற்றி விளக்கவும்.
பதில்: ஹாப்பூர் ஈரப்பதமான வெப்பமண்டல காலநிலையை கொண்டுள்ளது. இது மிகவும் வெப்பமான கோடை மற்றும் குளிர்ந்த குளிர்காலங்களால் வகைப்படுத்தப்படுகிறது. கோடைக்காலம் ஏப்ரல் தொடக்கத்தில் இருந்து சூன் பிற்பகுதி வரை நீடிக்கும். கோடைக்காலம் மிகவும் வெப்பமாக காணப்படும். கோடைக் கால அதிகபட்ச வெப்பநிலை 43&nbsp;°C (109&nbsp;°F) ஐ எட்டும். பருவமழை சூன் மாத ஆரம்பித்து வந்து செப்டம்பர் நடுப்பகுதி வரை தொடர்கிறது. இக் காலத்தில் வெப்பநிலை சற்று குறைகிறது. அத்துடன் அதிக ஈரப்பதமான காலநிலையை கொண்டிருக்கும். அக்டோபரில் வெப்பநிலை மீண்டும் உயர்கிறது. பின்னர் அக்டோபர் பிற்பகுதியிலிருந்து மார்ச் நடுப்பகுதி வரை லேசான, வறண்ட குளிர்காலம் நீடிக்கும். இங்கு மழைவீழ்ச்சி ஆண்டுக்கு 90 செ.மீ முதல் 100 செ.மீ வரை பதிவாகும். இது பயிர்களை வளர்ப்பதற்கு ஏற்றது. மழைக்காலத்தில் பெரும்பாலான மழை பெய்யும். ஈரப்பதம் 30 முதல் 100% வரை மாறுபடும்.